CELEX: C2006/131/96
Language: hu
Date: 2006-06-03 00:00:00
Title: F-37/06. sz. ügy:  2006. április 10-én  benyújtott kereset – Strack kontra Bizottság

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/53
            
         2006. április 10-én benyújtott kereset – Strack kontra Bizottság
   (F-37/06. sz. ügy)
   (2006/C 131/96)
   Az eljárás nyelve: francia
   Felek
   
      Felperes: Guido Strack (Köln, Németország) (képviselők: G. Bouneou és F. Frabetti ügyvédek)
   
      Alperes: az Európai Közösségek Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg az alperes 2005. július 7-i hallgatólagos határozatát, amellyel elutasította a felperesnek a betegsége foglalkozási megbetegedésként való elismerésére vonatkozó kérelmét;
            
         
               —
            
            
               a Közszolgálati Törvényszék kötelezze az alperest 2 000 euró felperes részére való megfizetésére a 2005. július 7-i elutasító határozat következtében elszenvedett vagyoni kár megtérítése és kamatok címén;
            
         
               —
            
            
               a Közszolgálati Törvényszék kötelezze az alperest 5 000 euró felperes részére való megfizetésére a 2005. július 7-i elutasító határozat következtében elszenvedett nem vagyoni kár megtérítése és kamatok címén;
            
         
               —
            
            
               a Közszolgálati Törvényszék az Európai Közösségek Bizottságát kötelezze a költségek viselésére.
            
         Jogalapok és fontosabb érvek
   A megsemmisítés iránti kereseti kérelmének alátámasztására a felperes három jogalapra hivatkozik, amelyek közül az első a személyzeti szabályzat 90. cikke megsértésére, a második az önkényes eljárás tilalma és az indokolási kötelezettség megsértésére valamint a hatalommal való visszaélésre, a harmadik a gondoskodási kötelezettség megsértésére vonatkozik.
   A kártérítés iránti kereseti kérelmének alátámasztására a felperes azt állítja, hogy a kérelmét elutasító hallgatólagos határozat számára több hónapon át tartó bizonytalan helyzetet és aggodalmat, következésképpen vagyoni és nem vagyoni károsodást okozott.